Държавен вестник, бр. 20, 2007 г., стр. 29

Б Р О Й  20
Д Ъ Р Ж А В Е Н   В Е С Т Н И К
С Т Р .  29
(6) В 14-дневен срок от получаване на доку-
ментите по ал. 5 компетентният орган по ал. 3
уведомява заявителя за допуснати грешки и
непълноти в тях. Заявителят е длъжен да ги
отстрани в 7-дневен срок от получаване на съ-
общението.
(7) Разрешението се издава по образец съг-
ласно приложение № 8 в 30-дневен срок от да-
тата на подаване на заявлението или от получа-
ването на цялата необходима информация.
(8) Разрешението се изпраща на заявителя и
в Изпълнителната агенция по околна среда
(ИАОС) за включване в информационната сис-
тема в 5-дневен срок от издаването му.
Чл. 9. След изтичане срока на разрешението
лицата, употребили продукти по чл. 8, предос-
тавят информация на РИОСВ съгласно прило-
жение № 6 в 14-дневен срок.
Г л а в а  т р е т а
ДОКЛАДВАНЕ
Чл. 10. Изпълнителната агенция по околна
среда поддържа информационна система съг-
ласно програмата за мониторинг по чл. 11 за
съответствие с изискванията на наредбата,
включително данни за продуктите по чл. 6 и за
издадените разрешителни по чл. 8.
Чл. 11. (1) Министерството на околната среда
и водите съвместно с ИАОС разработва програ-
ма за мониторинг с цел оценка на съответствието
с изискванията на наредбата по отношение на
спазването на максимално допустимото съдър-
жание на ЛОС съгласно приложение № 2, изиск-
ванията за етикетирането по чл. 5 и допусканите
изключения за употреба на продукти по чл. 6 и 8.
(2) Мониторингът по ал. 1 се извършва от
министъра на околната среда и водите или от
оправомощено от него длъжностно лице или от
директора на съответната РИОСВ.
(3) Резултатите от програмата за монито-
ринг се използват за докладване пред Европейс-
ката комисия (ЕК) с цел доказване на съответ-
ствие с изискванията на наредбата.
Чл. 12. Министерството на околната среда и
водите изготвя доклади в официално приетата
от ЕК форма.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. “Компетентен орган” за прилагане изиск-
ванията на наредбата, в т.ч. за своевременното
предприемане на необходимите и достатъчни
мерки и действия по тяхното налагане, е ми-
нистърът на околната среда и водите или опра-
вомощено от него длъжностно лице.
2. “Вещество” е всеки химичен елемент или
негови съединения, образувани в природата или
промишлено произведени, независимо от агре-
гатното им състояние—твърдо, течно или газо-
образно.
3. “Препарати” са смеси или разтвори, със-
тавени от две или повече вещества.
4. “Органично съединение” е всяко съедине-
ние, съдържащо въглерод и поне един или по-
вече атоми от следните елементи: водород,
кислород, сяра, фосфор, силиций, азот или ха-
логенни, с изключение на въглеродни оксиди и
неорганични карбонати и бикарбонати.
5. “Летливо органично съединение (ЛОС)” е
всяко органично съединение, което има темпе-
ратура на кипене, по-ниска или равна на 250 °С,
измерена при стандартно налягане 101,3 kРа.
6. “Годен за употреба краен продукт” е пре-
парат, включващ всички съставки, прибавени
преди неговото нанасяне върху повърхността.
7. “Съдържание на ЛОС” е масата на летли-
вите органични съединения, изразена в грамо-
ве (g), без да се включва масата на ЛОС, която
реагира химически при съхненето, за да образу-
ва част от покритието, отнесена спрямо 1 ли-
тър (l) от годния за употреба краен продукт
съгласно § 1, т. 6.
8. “Органичен разтворител” е всяко ЛОС,
което се употребява самостоятелно или в ком-
бинация с други вещества, за да разтваря или да
разрежда суровини, продукти или отпадъци, или
се употребява като почистващо средство за раз-
тваряне на замърсители или като средство за
диспергиране, или за регулиране на вискозите-
та, или за регулиране на повърхностни напре-
жения, или като пластификатор или консервант.
9. “Продукт за (нанасяне на) покритие” е
всеки препарат, включително всички органич-
ни разтворители или препарати, съдържащи
органични разтворители, необходими за пра-
вилното му нанасяне, който се използва за об-
разуване на филм с декоративен, защитен или
друг функционален ефект на повърхността.
10. “Филм” е непрекъснат слой, получен в
резултат на прилагането на едно или повече
покрития върху някакъв материал.
11. “Бои и лакове” са продукти, използвани
за покрития на сгради, на техни повърхности и
принадлежности, и свързаните с тях структури
за декоративни, функционални и защитни цели,
изброени в подкатегориите съгласно приложе-
ние № 1, с изключение на аерозолите.
12. “Продукти за покрития на водна основа
(ППВО)” са препарати за покрития, чийто вис-
козитет се регулира с използване на вода.
13. “Продукти за покрития на основата на
разтворител (ППОР)” са препарати за покри-
тия, чийто вискозитет се регулира с използване
на органичен разтворител.
14. “Авторепаратурни продукти” (продук-
ти за пребоядисване—поправка на пътни пре-
возни средства) са препарати, които се изпол-
зват при пребоядисване—поправка на пътни
превозни средства от отделните категории съг-
ласно Закона за движението по пътищата или
на части от тях в рамките на извършвания
ремонт, консервация или декориране на пре-
возното средство извън инсталациите на про-
изводителя.